钦定古今图书集成/明伦汇编/人事典/第019卷 > 《灵枢》 > 《阴阳系日月篇》
## 钦定古今图书集成/明伦汇编/人事典/第019卷 > 《灵枢》 > 《阴阳系日月篇》

足之十二经脉，以应十二月，月生于水，故在下者为
阴。

十二月应地之十二支，是以足之十二经脉，以应十二月，人秉天地水火而生，故与天地参也。

寅者，正月之生阳也，主左足之少阳；未者，六月，主右
足之少阳；卯者，二月，主左足之太阳；午者，五月，主右
足之太阳；辰者，三月，主左足之阳明；巳者，四月，主右
足之阳明。此两阳合于前，故曰阳明。申者，七月之生
阴也，主右足之少阴；丑者，十二月，主左足之少阴；酉
者，八月，主右足之太阴；子者，十一月，主左足之太阴；
戌者九月。主右足之厥阴。亥者十月。主左足之厥阴。
此两阴交尽。故曰“厥阴。”

故“足之阳者，阴中之少阳也。足之阴者，阴中之太阴
也。手之阳者”，阳中之太阳也。手之阴者，阳中之少阴
也。

“手经有阴，足经有阳” ，乃上下之气交。

正月二月三月，人气在左，无刺左足之阳，四月五月
六月，人气在右，无刺右足之阳，七月八月九月，人气
在右，无刺右足之阴，十月十一月十二月，人气在左，
无刺左足之阴。